CELEX: 31998R1729
Language: da
Date: 1998-08-04 00:00:00
Title: Kommissionens forordning (EF) nr. 1729/98 af 4. august 1998 om fastsættelse for produktionsåret 1998/99 af forskuddet på støtten for citroner

Avis juridique important

|

31998R1729

Kommissionens forordning (EF) nr. 1729/98 af 4. august 1998 om fastsættelse for produktionsåret 1998/99 af forskuddet på støtten for citroner  

EF-Tidende nr. L 217 af 05/08/1998 s. 0004 - 0004

KOMMISSIONENS FORORDNING (EF) Nr. 1729/98 af 4. august 1998 om fastsættelse for produktionsåret 1998/99 af forskuddet på støtten for citroner KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter (1), særlig artikel 6, ogud fra følgende betragtninger:Ifølge artikel 14, stk. 1, i Kommissionens forordning (EF) nr. 1169/97 om gennemførelsesbestemmelser til Rådets forordning (EØF) nr. 2202/96 om en støtteordning for producenter af visse citrusfrugter (2), som ændret ved forordning (EF) nr. 1145/98 (3), kan producentorganisationerne, for så vidt angår appelsiner, mandariner, klementiner, satsumas og citroner leveret under kontrakt til forarbejdning, for hvert produkt og for hver leveringsperiode indgive ansøgning om forskud på støtte; ifølge samme artikels stk. 2 er forskuddet lig med 70 % af støtten som fastsat i bilaget til forordning (EF) nr. 2202/96; ifølge samme artikels stk. 5 kan de 70 % nedsættes, hvis der er risiko for, at de forarbejdningstærskler, der er fastsat i artikel 5 i forordning (EF) nr. 2202/96 overskrides;medlemsstaterne har efter artikel 22, stk. 1, i forordning (EF) nr. 1169/97 givet meddelelse om, hvor store mængder citroner der for produktionsåret 1998/99 er indgået kontrakt for, opdelt på leveringsperiode; på baggrund af disse meddelelser og de mængder, der blev forarbejdet i produktionsårene 1996/97 og 1997/98, er der risiko for, at forarbejdningstærsklen for disse produkter overskrides; forskuddet på støtten må derfor nedsættes for produktionsåret 1998/99;de i denne forordning fastsatte foranstaltninger er i overensstemmelse med Forvaltningskomitéen for Frugt og Grøntsager -UDSTEDT FØLGENDE FORORDNING:Artikel 1 For produktionsåret 1998/99 fastsættes forskuddet på støtten, jf. artikel 14, stk. 2, i forordning (EF) nr. 1169/97, til 31 % af støtten som fastsat i bilaget til forordning (EF) nr. 2202/96 for citroner.Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Den anvendes fra produktionsåret 1998/99.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 4. august 1998.På Kommissionens vegneMonika WULF-MATHIESMedlem af Kommissionen(1) EFT L 297 af 21. 11. 1996, s. 49.(2) EFT L 169 af 27. 6. 1997, s. 15.(3) EFT L 159 af 3. 6. 1998, s. 29.